**Ministru kabineta rīkojuma projekta „** **Par apropriācijas pārdali Latvijas Republikas un Krievijas Federācijas kopīgās demarkācijas komisijas darba un tās lēmumu īstenošanas nodrošināšanai 2017. gadā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali” (turpmāk – Rīkojuma projekts) sagatavots, pamatojoties uz Likuma par budžetu un finanšu vadību 9. panta trīspadsmito daļu, likuma “Par valsts budžetu 2017.gadam” 30.panta 5.daļu un 31.panta 5.daļu, un saskaņā ar Ministru kabineta 2010. gada 16. marta noteikumiem Nr. 256 “Noteikumi par kārtību, kādā ministrijām un citām centrālajām valsts iestādēm tiek veikta apropriācijas pārdale starp programmām, apakšprogrammām un izdevumu ekonomiskās klasifikācijas kodiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2007.gada 27.martā Maskavā tika parakstīts un 2007.gada 18.decembrī stājās spēkā “Latvijas Republikas un Krievijas Federācijas līgums par Latvijas un Krievijas valsts robežu” (turpmāk – Robežlīgums). Saskaņā ar Robežlīguma 5.pantu, līgumslēdzējām pusēm, lai noteiktu un apzīmētu abu valstu robežu dabā, tika izveidota Latvijas un Krievijas kopīgā demarkācijas komisija (turpmāk – Komisija). Atbilstoši Robežlīguma 5.pantam, Komisijai tika uzdots izstrādāt un apstiprināt valsts robežas demarkācijas kārtību, noteikt dabā precīzu robežas līniju, uzstādīt robežzīmes, sagatavot robežas demarkācijas dokumentus. Savukārt Komisijas sagatavotie demarkācijas dokumenti jāapstiprina katras Puses valdībai.Latvija savstarpējā dialogā ar Krieviju vairākkārt ir uzsvērusi, ka Latvijas un Krievijas valsts robežas demarkācija ir viens no abu valstu attiecību prioritārajiem jautājumiem. Ārlietu ministrija ir ieguldījusi ievērojamus pūliņus, lai Krievijas puse uzsāktu darbu pie Latvijas un Krievijas robežas demarkācijas procesa, jo Latvijas un Krievijas robeža ir Eiropas Savienības un NATO ārējā robeža. Bez tam, sakārtota un dabā stingri noteikta robeža atbildīgajiem dienestiem būtiski atvieglotu darbu tās apsargāšanā un kontrolē, lai mazinātu nelegālo imigrāciju un kontrabandu par kuru pieaugumu kompetentās iestādes ir vairākkārt norādījušas. Tāpat skaidri noteikta robežas līnija veicinātu Latvijas un Krievijas robežas šķērsošanas infrastruktūras attīstību un līdz ar to robežas caurlaidības kapacitātes celšanu.Ar Ministru kabineta 2009.gada 7.oktobra rīkojumu Nr.675 “Par pārstāvju norīkošanu Latvijas un Krievijas kopīgajā demarkācijas komisijā” tika apstiprināts Komisijas Latvijas puses sastāvs.Pirmā Latvijas – Krievijas demarkācijas komisijas sēde norisinājās 2009.gada 23.septembrī. Līdz 2016.gada decembrim kopumā ir notikušas trīsdesmit sēdes.Komisijas XXVI sēdē 2015.gada 17.decembrī Maskavā, tika sagatavots sākotnējais darba plāns, kas paredzēja Latvijas un Krievijas robežas demarkācijas darbus pabeigt līdz 2016.gada beigām.Tomēr, Komisijas XXIX sēdē 2016. gada 20.oktobrī, Rīgā, puses vienojās, ka lauka darbi un ierīkotā valsts robežas līnija ir pabeigta un pieņemta, bet Demarkācijas noslēguma dokumentu noformēšanu, pavairošanu (drukāšanu) un iesiešanu varēs pabeigt tikai līdz 2017.gada jūlijam. Komisijas XXX sēdē 2016.gada 22.decembrī tika apstiprināti Demarkācijas gala dokumentu projekti un demarkācijas kartes maketi poligrāfiskajai iespiešanai. 2017.gadā joprojām nepieciešams veikt demarkācijas dokumentu iespiešanu, saskaņošanu un iesiešanu.Ievērojot Komisijas XXVI sēdē 2015.gada 17.decembrī lemto, Aizsardzības ministrija nebija ieplānojusi papildus valsts budžeta līdzekļus šim mērķim 2017.gadā.Tā kā Aizsardzības ministrija savas kompetences ietvaros nevarēja pabeigt Latvijas Republikas un Krievijas Federācijas valsts robežas demarkācijas darbus 2016.gadā, tā atgrieza plānoto darbu finansējumu 35887 *euro* apmērā valsts budžetā (slēgtā budžeta asignējumā).Tai pat laikā jāuzsver, ka Latvijas Republikas un Krievijas Federācijas valsts robežas demarkācijas darbus joprojām nepieciešams turpināt un pabeigt atbilstoši Komisijas sākotnējam plānam. Aizsardzības ministrijai šim mērķim ir nepieciešami valsts budžeta līdzekļi 35 750 euro apmērā. Minētā summa ir līdzvērtīga tai, kuru Aizsardzības ministrija atgrieza valsts budžetā 2016.gadā. Gadījumā ja finanšu līdzekļi atbilstošā apmērā netiktu piešķirti, tad var tikt apturēta demarkācijas dokumentu sagatavošana, kas radīs nelabvēlīgas starpvalstu attiecības un aizkavēs Nacionālajā drošības koncepcijā iekļauto robežas uzraudzību un kontroli.Ņemot vērā augstāk minēto un, pamatojoties uz likuma “Par valsts budžetu 2017.gadam” 30.panta 5.daļu un 31.panta 5.daļu, Aizsardzības ministrija ir sagatavojusi Ministru kabineta rīkojuma projektu „ Par apropriācijas pārdali Latvijas Republikas un Krievijas Federācijas kopīgās demarkācijas komisijas darba un tās lēmumu īstenošanas nodrošināšanai 2017. gadā”, kas paredz Aizsardzības ministrijai piešķirtā budžeta ietvaros veikt apropriācijas pārdali no Aizsardzības ministrijas budžeta programmas 31.00.00 "Militārpersonu pensiju fonds" uz budžeta programmu 28.00.00 "Ģeodēzija un kartogrāfija" 35 750 euro apmērā, lai nodrošinātu Latvijas Republikas un Krievijas Federācijas kopīgās demarkācijas komisijas darbu un tās lēmumu īstenošanu 2017.gadā. |
| 3. | Projekta izstrādē iesaistītās institūcijas | Aizsardzības ministrija un Latvijas Ģeotelpiskās informācijas aģentūra |
| 4. | Cita informācija | Aizsardzības ministrijai piešķirtā budžeta ietvaros tiks veikta apropriācijas pārdale no Aizsardzības ministrijas budžeta programmas 31.00.00 "Militārpersonu pensiju fonds" uz budžeta programmu 28.00.00 "Ģeodēzija un kartogrāfija" 35 750 euro apmērā, lai nodrošinātu Latvijas Republikas un Krievijas Federācijas kopīgās demarkācijas komisijas darbu un tās lēmumu īstenošanu 2017.gadā. Pēc MK rīkojuma apstiprināšanas, Aizsardzības ministrija normatīvajos aktos noteiktajā kārtībā iesniegs apropriācijas grozījumu pieprasījumu Finanšu ministrijā, kas par izmaiņām saskaņā ar likuma “Par valsts budžetu 2017.gadam” 31.panta 5.daļu informēs Saeimas Budžeta un finanšu (nodokļu) komisiju. Minētās apropriācijas pārdalei nav negatīvas ietekmes uz vispārējās valdības budžeta bilanci.Finanšu resursi tiks izmantoti šādiem pasākumiem:• Iekšzemes komandējumiem (tehniskās darba grupas dokumentu saskaņošanai) 3 280 euro (4 darbinieki x 5 dienas x 6 braucieni).• Ārvalstu komandējumiem (tehniskās un komisijas sēdes) 12 204 euro (Komisijas sēdes - 3 darbinieki x 5 dienas x 2 sēdes; Tehniskās darba grupas – 4 darbinieki x 4 dienas x 4 braucieni).• Komisijas un tehnisko darba grupu uzņemšanai Latvijā (6 sanāksmes) – 4 800 euro.• Materiāli un izejvielas poligrāfiskajai iespiešanai – 10 966 euro.• Grāmatu, albumu izgatavošana un dokumentu iesiešana – 4500 euro. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Latvijas Ģeotelpiskās informācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar .

Iesniedzējs:

Aizsardzības ministrs R. Bergmanis

Vīza:

Aizsardzības ministrijas

valsts sekretārs J. Garisons

28.03.2017 11:03

926

Strautiņa 28655595

evija.strautina@lgia.gov.lv